ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้าหัวพันธุ์มันฝรั่งจากสหรัฐอเมริกาพ.ศ. ๒๕๕๒[๑] ด้วยกรมวิชาการเกษตรได้วิเคราะห์ความเสี่ยงศัตรูพืชของหัวพันธุ์มันฝรั่งที่นำเข้าเพื่อการค้าจากสหรัฐอเมริกาเสร็จสิ้นแล้วอาศัยอำนาจตามความในมาตรา ๘ และมาตรา ๑๐ แห่งพระราชบัญญัติกักพืช พ.ศ. ๒๕๐๗แก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืชออกประกาศกำหนดเงื่อนไขการนำหัวพันธุ์มันฝรั่งจากสหรัฐอเมริกาเข้ามาในราชอาณาจักรดังต่อไปนี้ข้อ ๑ชนิดพืชหัวพันธุ์มันฝรั่ง(seed potato) Solanum tuberosumข้อ ๒ศัตรูพืชกักกันที่เกี่ยวข้อง๒.๑รายชื่อศัตรูพืชกักกันของราชอาณาจักรไทยสำหรับหัวพันธุ์มันฝรั่งและดินที่ติดมากับหัวพันธุ์มันฝรั่งจากสหรัฐอเมริกาปรากฏตามเอกสารแนบท้ายประกาศนี้๒.๒ศัตรูพืชกักกันของหัวพันธุ์มันฝรั่งที่ต้องมีการจัดการความเสี่ยง คือ๒.๒.๑pale cyst nematode, Globodera pallid๒.๒.๒golden nematode, Globodera rostochiensis๒.๒.๓ bacterial ring rot, Clavibacter michiganensis subsp. Sepedonicusข้อ ๓หน่วยงานที่รับผิดชอบ๓.๑ราชอาณาจักรไทย คือ กรมวิชาการเกษตร๓.๒สหรัฐอเมริกา คือ United States Department of Agriculture, Animal and Plant Health Inspection Service (หลังจากนี้ต่อไปจะอ้างถึงว่าเป็นUSDA-APHIS)ข้อ ๔ห้องปฏิบัติการที่ได้รับการรับรองการตรวจสอบสำหรับการรับรองหัวพันธุ์มันฝรั่งและการรับรองสุขอนามัยพืชต้องดำเนินการโดยห้องปฏิบัติการของUSDA-APHIS หรือห้องปฏิบัติการที่ได้รับการรับรองจาก USDA-APHISข้อ ๕การขออนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตรข้อ ๖วิธีการขนส่งหัวพันธุ์มันฝรั่งต้องส่งมาจากเมืองท่าแห่งหนึ่งในสหรัฐอเมริกาไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางเรือหรือทางอากาศกรณีเป็นสินค้าขนส่งทางเรือหัวพันธุ์มันฝรั่งจะส่งมาจากเมืองท่าในคานาดาก็ได้ข้อ ๗แหล่งผลิต๗.๑หัวพันธุ์มันฝรั่งต้องมาจากแหล่งผลิตในสหรัฐอเมริกา ซึ่ง USDA-APHISกำหนดว่าเป็นแหล่งผลิตหัวพันธุ์มันฝรั่งสำหรับส่งออกไปยังราชอาณาจักรไทยและกรมวิชาการเกษตรได้ให้การรับรองแหล่งผลิตนั้นก่อนการส่งออกและ๗.๒[๒]หัวพันธุ์มันฝรั่งเฉพาะจากแหล่งผลิตในรัฐต่อไปนี้ในสหรัฐอเมริกาได้รับอนุญาตให้นำเข้ามาในราชอาณาจักรไทย๗.๒.๑ รัฐแคลิฟอร์เนีย (California)๗.๒.๒ รัฐไอดาโฮ (Idaho)๗.๒.๓ รัฐออริกอน (Oregon)๗.๒.๔ รัฐวอชิงตัน (Washington)๗.๒.๕ รัฐโคโลราโด (Colorado)๗.๒.๖ รัฐเมน (Maine)๗.๒.๗ รัฐมิชิแกน (Michigan)๗.๒.๘ รัฐมินนิโซตา (Minnesota)๗.๒.๙ รัฐมอนแทนา (Montana)๗.๒.๑๐ รัฐเนแบรสกา (Nebraska)๗.๒.๑๑ รัฐนิวยอร์ก (New York)๗.๒.๑๒ รัฐนอร์ทดาโคตา (North Dakota)๗.๒.๑๓ รัฐวิสคอนซิน (Wisconsin)๗.๒.๑๔ รัฐไวโอมิง (Wyoming)ข้อ ๘การผลิตและการรับรอง๘.๑[๓]หัวพันธุ์มันฝรั่งจากสหรัฐอเมริกาต้องผ่านการตรวจรับรองเป็นไปตามข้อกำหนดของหน่วยงานที่มีอำนาจตรวจรับรองและระบบการตรวจรับรองหัวพันธุ์มันฝรั่งซึ่งเป็นที่ยอมรับหน่วยงานเหล่านี้ได้รับการยอมรับว่าเป็นหน่วยงานที่มีอำนาจตรวจรับรองหัวพันธุ์มันฝรั่งเพื่อพิสูจน์และรับรองหัวพันธุ์มันฝรั่งส่งออกไปยังราชอาณาจักรไทยภายใต้ระบบการตรวจรับรองหัวพันธุ์มันฝรั่งเพื่อให้เป็นไปตามข้อกำหนดสุขอนามัยพืชซึ่งระบุไว้ในประกาศฉบับนี้๘.๑.๑ หน่วยงาน California Crop Improvement Association ได้รับการยอมรับว่าเป็นหน่วยงานที่มีอำนาจตรวจรับรองหัวพันธุ์มันฝรั่งในรัฐแคลิฟอร์เนีย๘.๑.๒ หน่วยงาน Idaho Crop Improvement Association ได้รับการยอมรับว่าเป็นหน่วยงานที่มีอำนาจตรวจรับรองหัวพันธุ์มันฝรั่งในรัฐไอดาโฮ๘.๑.๓ หน่วยงาน Oregon Seed Certification Service ได้รับการยอมรับว่าเป็นหน่วยงานที่มีอำนาจตรวจรับรองหัวพันธุ์มันฝรั่งในรัฐออริกอน๘.๑.๔ หน่วยงาน Washington State Department of Agriculture ได้รับการยอมรับว่าเป็นหน่วยงานที่มีอำนาจตรวจรับรองหัวพันธุ์มันฝรั่งในรัฐวอชิงตัน๘.๑.๕ หน่วยงาน Colorado state University ได้รับการยอมรับว่าเป็นหน่วยงานที่มีอำนาจตรวจรับรองหัวพันธุ์มันฝรั่งในรัฐโคโลราโด๘.๑.๖ หน่วยงาน Maine Department of Agriculture, Food and Rural Resources ได้รับการยอมรับว่าเป็นหน่วยงานที่มีอำนาจตรวจรับรองหัวพันธุ์มันฝรั่งในรัฐเมน๘.๑.๗ หน่วยงาน Michigan Department of Agriculture, Pesticide and Plant Pest Management Division ได้รับการยอมรับว่าเป็นหน่วยงานที่มีอำนาจตรวจรับรองหัวพันธุ์มันฝรั่งในรัฐมิชิแกน๘.๑.๘ หน่วยงาน Minnesota Department of Agriculture, Plant Protection Division ได้รับการยอมรับว่าเป็นหน่วยงานที่มีอำนาจตรวจรับรองหัวพันธุ์มันฝรั่งในรัฐมินนิโซตา๘.๑.๙ หน่วยงาน Montana State University ได้รับการยอมรับว่าเป็นหน่วยงานที่มีอำนาจตรวจรับรองหัวพันธุ์มันฝรั่งในรัฐมอนแทนา๘.๑.๑๐ หน่วยงาน Potato Certification Association of Nebraska ได้รับการยอมรับว่าเป็นหน่วยงานที่มีอำนาจตรวจรับรองหัวพันธุ์มันฝรั่งในรัฐเนแบรสกาและรัฐไวโอมิง๘.๑.๑๑ หน่วยงาน New York State College of Agriculture & Life Sciences at Cornell University ได้รับการยอมรับว่าเป็นหน่วยงานที่มีอำนาจตรวจรับรองหัวพันธุ์มันฝรั่งในรัฐนิวยอร์ก๘.๑.๑๒ หน่วยงาน North Dakota State Seed Department ได้รับการยอมรับว่าเป็นหน่วยงานที่มีอำนาจตรวจรับรองหัวพันธุ์มันฝรั่งในรัฐนอร์ทดาโคตา๘.๑.๑๓ หน่วยงาน University of Wisconsin College of Agriculture and Life Sciences ได้รับการยอมรับว่าเป็นหน่วยงานที่มีอำนาจตรวจรับรองหัวพันธุ์มันฝรั่งในรัฐวิสคอนซิน๘.๒ยกเว้นกรณีที่ได้ระบุไว้หัวพันธุ์มันฝรั่งต้องผลิตและรับรองให้เป็นไปตามข้อกำหนดที่ระบุไว้ในมาตรฐานการรับรองการผลิตหัวพันธุ์มันฝรั่งของรัฐที่ผลิตหัวพันธุ์มันฝรั่งนั้น๘.๓เป็นที่ยอมรับว่าในระบบการตรวจรับรองหัวพันธุ์มันฝรั่งของสหรัฐอเมริกานั้นได้กำหนดระดับที่ยอมรับได้เท่ากับศูนย์สำหรับโรคbacterial ring rot, Clavibacter michiganensis subsp. sepedonicus และ Potato spindle tuber viroid (PSTVd)๘.๔หน่วยงานที่มีอำนาจตรวจรับรองจะออกบัตรรับรองหัวพันธุ์มันฝรั่งต่อเมื่อหัวพันธุ์มันฝรั่งเป็นไปตามข้อกำหนดสุขอนามัยพืชซึ่งระบุไว้ในประกาศฉบับนี้เท่านั้นหมายเลขการรับรองหัวพันธุ์มันฝรั่งต้องระบุไว้บนบัตรรับรองหัวพันธุ์มันฝรั่งและใบรับรองสุขอนามัยพืช ทั้งนี้เพื่อให้สามารถตรวจสอบย้อนกลับได้อย่างรวดเร็วกรณีที่พบว่าหัวพันธุ์มันฝรั่งนำเข้ามีปัญหาข้อ ๙ข้อกำหนดสำหรับดิน๙.๑ต้องจัดการกับดินให้หัวพันธุ์มันฝรั่งปราศจากดินเท่าที่จะเป็นไปได้ในทางปฏิบัติ๙.๒ดินที่มีลักษณะเป็นผงติดมากับหัวพันธุ์มันฝรั่งต้องมีน้ำหนักไม่เกิน ๑๐๐กรัมต่อหัวพันธุ์มันฝรั่งน้ำหนัก ๕๐ กิโลกรัม (เท่ากับร้อยละ ๐.๒ โดยน้ำหนัก)สำหรับดินที่มีลักษณะเป็นก้อนเกาะติดบนหัวพันธุ์มันฝรั่งหัวพันธุ์มันฝรั่งซึ่งมีดินลักษณะเป็นก้อนเกาะติดมาครอบคลุมพื้นที่ผิวเกินกว่าร้อยละ๒๐ ต้องมีไม่เกินจำนวน ๓๐ หัว จากตัวอย่างหัวพันธุ์มันฝรั่งจำนวน ๖๐๐ หัว(เท่ากับร้อยละ ๕)ข้อ ๑๐ข้อกำหนดสำหรับไส้เดือนฝอยศัตรูพืชกักกัน๑๐.๑บางพื้นที่ในรัฐนิวยอร์ก (New York) และไอดาโฮในสหรัฐอเมริกาพบว่ามีการแพร่ระบาดของไส้เดือนฝอยซีสต์มันฝรั่ง pale cyst nematode, Globodera pallidae และ golden nematode, Globodera rostochiensis๑๐.๒ห้ามนำเข้าราชอาณาจักรไทยสำหรับหัวพันธุ์มันฝรั่งที่มาจากพื้นที่ซึ่งประกาศเป็นเขตควบคุมไส้เดือนฝอยซีสต์มันฝรั่งในสหรัฐอเมริกาและห้ามนำเข้าราชอาณาจักรไทย สำหรับหัวพันธุ์มันฝรั่งจากแปลงผลิตหัวพันธุ์มันฝรั่งซึ่งผลการตรวจสอบดินพบไส้เดือนฝอยซีสต์มันฝรั่ง๑๐.๓ต้องมีการบังคับใช้กฎระเบียบด้านสุขอนามัยพืชเพื่อห้ามหรือจำกัดการขนส่งหรือเคลื่อนย้ายพืชหรือสิ่งอื่นใดซึ่งอาจทำให้ไส้เดือนฝอยซีสต์มันฝรั่งเกิดการแพร่กระจายออกไปจากพื้นที่ที่มีการระบาด๑๐.๔ต้องดำเนินการตรวจไส้เดือนฝอยซีสต์มันฝรั่งในดินอย่างเป็นทางการในแปลงผลิตหัวพันธุ์มันฝรั่งก่อนเริ่มปลูกมันฝรั่ง หรือก่อนเก็บเกี่ยวเฉพาะหัวพันธุ์มันฝรั่งปลูกในแปลงผลิตหัวพันธุ์มันฝรั่งซึ่งปลอดจากไส้เดือนฝอยซีสต์มันฝรั่งเท่านั้นจะได้รับอนุญาตให้นำเข้าราชอาณาจักรไทยการรับรองไส้เดือนฝอยซีสต์มันฝรั่งในแปลงผลิตหัวพันธุ์มันฝรั่งต้องเป็นไปตามวิธีการซึ่งเห็นพ้องร่วมกันนอกจากนี้ ต้องตรวจวิเคราะห์ตัวอย่างดินในห้องปฏิบัติการของ USDA-APHISหรือห้องปฏิบัติการที่ได้รับการรับรองจาก USDA-APHIS๑๐.๕นอกจากไส้เดือนฝอยซีสต์มันฝรั่งแล้ว หัวพันธุ์มันฝรั่งต้องมาจากแปลงผลิตหัวพันธุ์มันฝรั่งซึ่งปราศจากไส้เดือนฝอยศัตรูพืชกักกันตามที่ระบุไว้ในประกาศฉบับนี้โดยอาศัยข้อมูลจากการเฝ้าระวังอย่างเป็นทางการข้อ ๑๑ข้อกำหนดสำหรับโรคพืชกักกันซึ่งมีสาเหตุมาจากรา๑๑.๑ระดับที่ยอมรับได้สำหรับโรค powdery scabซึ่งมีสาเหตุจากรา Spongospora subterranea ต้องมีหัวพันธุ์มันฝรั่งจำนวนไม่เกินร้อยละ ๒ซึ่งแสดงอาการของโรคที่สามารถตรวจพบได้ ระดับของโรค powdery scab ซึ่งแสดงอาการที่สามารถตรวจพบได้ คือ จำนวน ๕ รอยแผลหรือมากกว่าต่อหัว๑๑.๒ระดับที่ยอมรับได้สำหรับโรค skin spot ซึ่งมีสาเหตุจากราPolyscytalum pustulansต้องมีหัวพันธุ์มันฝรั่งจำนวนไม่เกินร้อยละ ๒ซึ่งแสดงอาการของโรคที่สามารถตรวจพบได้ระดับของโรค skin spot ซึ่งแสดงอาการที่สามารถตรวจพบได้ คือ จำนวน ๕ รอยแผลหรือมากกว่าต่อหัวข้อ ๑๒ข้อกำหนดสำหรับโรคพืชกักกันซึ่งมีสาเหตุมาจากแบคทีเรีย๑๒.๑ห้ามนำเข้าราชอาณาจักรไทยสำหรับหัวพันธุ์มันฝรั่งซึ่งมาจากแปลงผลิตหัวพันธุ์มันฝรั่งที่มีการแพร่ระบาดของโรคbacterial ring rot, Clavibacter michiganensis subsp. sepedonicus และแปลงผลิตหัวพันธุ์มันฝรั่งซึ่งใช้เครื่องจักรกล สถานที่ และ หรือพนักงานร่วมกัน๑๒.๒ต้องตรวจวิเคราะห์หัวพันธุ์มันฝรั่งจากแปลงผลิตที่จะส่งออกมายังราชอาณาจักรไทยในห้องปฏิบัติการเพื่อตรวจหาโรคbacterial ring rotโดยห้องปฏิบัติการของ USDA-APHISหรือห้องปฏิบัติการที่ได้รับการยอมรับจาก USDA-APHISเฉพาะหัวพันธุ์มันฝรั่งจากแปลงผลิต ซึ่งผลการตรวจวิเคราะห์ไม่พบโรค bacterial ring rotเท่านั้นจะได้รับอนุญาตให้นำเข้าราชอาณาจักรไทย การตรวจโรค bacterial ring rotในหัวพันธุ์มันฝรั่งต้องเป็นไปตามวิธีการซึ่งเห็นพ้องร่วมกันข้อ ๑๓ข้อกำหนดสำหรับโรคพืชกักกันซึ่งมีสาเหตุมาจากไวรัส๑๓.๑หัวพันธุ์มันฝรั่งต้องปลูกในแปลงผลิตหัวพันธุ์มันฝรั่งซึ่งเจ้าหน้าที่ของหน่วยงานที่มีอำนาจตรวจรับรองได้ตรวจอาการของโรคที่เกิดจากไวรัสบนต้นมันฝรั่งด้วยสายตาในระหว่างช่วงฤดูปลูกตามหลักเกณฑ์ที่กำหนดไว้ในมาตรฐานการรับรองการผลิตหัวพันธุ์มันฝรั่งของรัฐที่ผลิตหัวพันธุ์มันฝรั่งนั้นและต้องปลอดจากโรคมันฝรั่งซึ่งมีสาเหตุมาจากไวรัสศัตรูพืชกักกันของราชอาณาจักรไทยตามที่ระบุไว้ในเอกสารแนบท้ายประกาศนี้ยกเว้นไวรัสที่ระบุไว้ในข้อ ๑๓.๔ นอกจากนี้ระดับที่ยอมรับได้สำหรับโรคซึ่งมีสาเหตุมาจากไวรัสทุกชนิด นอกเหนือจากไวรัสศัตรูพืชกักกันในแปลงผลิตหัวพันธุ์มันฝรั่งต้องไม่เกินร้อยละ๐.๑๑๓.๒นอกเหนือจากการตรวจอาการของโรคที่เกิดจากไวรัสบนต้นมันฝรั่งด้วยสายตาแล้วต้องตรวจวิเคราะห์การทำลายของโรค Potato virus Y (PVY) และ Potato leaf roll virus (PLRV)บนหัวพันธุ์มันฝรั่งในห้องปฏิบัติการที่ได้รับการรับรองตามวิธีการซึ่งเห็นพ้องร่วมกันระดับที่ที่ยอมรับได้สำหรับโรคPVY และ PLRVบนหัวพันธุ์มันฝรั่งจากแปลงปลูกที่กำหนดต้องไม่เกินร้อยละ ๔ การตรวจเพื่อกำหนดระดับการทำลายของโรค PVY และ PLRV บนหัวพันธุ์มันฝรั่งอาจเลือกใช้วิธีการหนึ่งวิธีการใดดังนี้ คือตรวจจากใบก่อนเก็บเกี่ยว ตรวจจากหน่อหลังเก็บเกี่ยวหรือตรวจจากใบหลังจากเพาะหัวให้งอก๑๓.๒.๑ตรวจจากใบก่อนเก็บเกี่ยว :เก็บรวบรวมใบมันฝรั่งจากแปลงผลิตหัวพันธุ์มันฝรั่งก่อนการฉีดพ่นสารเคมีทำลายต้นมันฝรั่งและตรวจวิเคราะห์ใบด้วยเทคนิค ELISA ตามกระบวนการ ดังต่อไปนี้(ก)วิธีการตรวจไวรัสประกอบด้วยการเก็บใบมันฝรั่งจำนวน ๔๖๐ ใบจากแปลงผลิตหัวพันธุ์มันฝรั่งที่กำหนด มัดรวมกันเป็น ๙๒ มัด มัดละ ๕ ใบ(ข)สำหรับการตรวจหาระดับการทำลายของไวรัสที่น้อยกว่า ร้อยละ ๔ที่ระดับความเชื่อมั่นร้อยละ ๙๕ นั้นหัวพันธุ์มันฝรั่งต้องถูกปฏิเสธการส่งออกไปยังราชอาณาจักรไทยหากจำนวน ๑๗การทดสอบแสดงผลบวก๑๓.๒.๒ตรวจจากหน่อหลังเก็บเกี่ยว : ตรวจวิเคราะห์หน่อด้วยเทคนิค ELISAตามกระบวนการ ดังต่อไปนี้(ก)สุ่มตัวอย่างหัวพันธุ์มันฝรั่งจำนวน ๔๐๐ หัว จากแปลงผลิตหัวพันธุ์มันฝรั่งที่กำหนด(ข)สำหรับการตรวจหาการทำลายของไวรัสจำนวน ๔๐๐การทดสอบหัวพันธุ์มันฝรั่งต้องถูกปฏิเสธการส่งออกไปยังราชอาณาจักรไทยหากจำนวน ๑๖การทดสอบแสดงผลบวก๑๓.๒.๓ตรวจจากใบหลังจากเพาะหัวให้งอก : ตรวจวิเคราะห์ใบด้วยเทคนิค ELISAตามกระบวนการ ดังต่อไปนี้(ก)สุ่มตัวอย่างหัวพันธุ์มันฝรั่งจำนวน ๔๐๐ หัว จากแปลงผลิตหัวพันธุ์มันฝรั่งที่กำหนดเพาะหัวมันฝรั่งจนกระทั่งงอกเป็นต้นอ่อน จากนั้นนำใบไปตรวจวิเคราะห์หาไวรัส(ข)สำหรับการตรวจหาการทำลายของไวรัสจำนวน ๔๐๐การทดสอบหัวพันธุ์มันฝรั่งต้องถูกปฏิเสธการส่งออกไปยังราชอาณาจักรไทยหากจำนวน ๑๖การทดสอบแสดงผลบวก๑๓.๓ห้องปฏิบัติการที่ได้รับการรับรองต้องเก็บรักษาใบรายงานผลการตรวจการทำลายของโรค PVY และ PLRVบนหัวพันธุ์มันฝรั่งในห้องปฏิบัติการและต้องส่งมอบให้แก่กรมวิชาการเกษตรเมื่อได้รับการร้องขอใบรายงานผลการตรวจควรมีข้อมูลเพียงพอสำหรับการตรวจสอบย้อนกลับ เช่น เกษตรกรผู้ส่งออก หมายเลขการรับรองหัวพันธุ์มันฝรั่ง จำนวนตัวอย่างที่ตรวจและผลการตรวจเป็นต้น๑๓.๔กรณีของโรค Potato mop top virus (PMTV)ระดับที่ยอมรับสำหรับการตรวจด้วยสายตากับหัวพันธุ์มันฝรั่งจากแปลงผลิตหัวพันธุ์มันฝรั่งที่กำหนดนั้นต้องไม่ปรากฏอาการของโรคข้อ ๑๔ข้อกำหนดสำหรับบรรจุภัณฑ์และฉลาก๑๔.๑ต้องบรรจุหัวพันธุ์มันฝรั่งน้ำหนัก ๒๕ - ๕๐ กิโลกรัมในกระสอบซึ่งต้องเป็นกระสอบใหม่และปิดปากกระสอบเมื่อบรรจุหัวพันธุ์มันฝรั่งแล้ว๑๔.๒ต้องติดบัตรรับรองหัวพันธุ์มันฝรั่งบนกระสอบบรรจุหัวพันธุ์มันฝรั่งรายละเอียดของฉลากบนบัตรรับรองหัวพันธุ์มันฝรั่งต้องเป็นไปตามข้อกำหนดของUSDA-APHISข้อ ๑๕การตรวจส่งออก๑๕.๑หัวพันธุ์มันฝรั่งซึ่งเป็นสินค้าที่จะส่งออกไปยังราชอาณาจักรไทยต้องผ่านการตรวจของเจ้าหน้าที่ก่อนหรือระหว่างการขนถ่ายช่วงสุดท้ายของการขนส่งเมื่อดำเนินการตรวจเสร็จสิ้นแล้วต้องปิดประตูและปิดผนึกประตูตู้ขนส่งสินค้าหรือรถบรรทุกสินค้าโดยทันที๑๕.๒เจ้าหน้าที่ต้องออกใบรับรองสุขอนามัยพืชให้กับหัวพันธุ์มันฝรั่งซึ่งเป็นไปตามข้อกำหนดที่ระบุไว้ในประกาศฉบับนี้เท่านั้นข้อ ๑๖การรับรองสุขอนามัยพืช๑๖.๑ต้องแนบใบรับรองสุขอนามัยพืชมาพร้อมกับสินค้าหัวพันธุ์มันฝรั่งจากสหรัฐอเมริกาทุกครั้งที่มีการนำเข้าและต้องระบุรัฐที่เป็นแหล่งกำเนิดของหัวพันธุ์มันฝรั่ง๑๖.๒ใบรับรองสุขอนามัยพืชต้องระบุข้อความเพิ่มเติม ดังต่อไปนี้The seed potatoes this consignment were produced the United Stats of America accordance with the conditions governing entry of seed potatoes to Thailand.๑๖.๓ต้องบันทึกหมายเลขตู้ขนส่งสินค้า (สำหรับการขนส่งทางเรือเท่านั้น)และหมายเลขการรับรองหัวพันธุ์มันฝรั่งของหัวพันธุ์มันฝรั่งในแต่ละตู้ขนส่งสินค้าบนใบรับรองสุขอนามัยพืชกรณีที่มีการขนย้ายหัวพันธุ์มันฝรั่งไปบรรจุในตู้ขนส่งสินค้ายังสถานที่นอกโรงงานบรรจุสินค้าหน่วยงานตรวจรับรองของรัฐจะส่งหนังสือถึงกรมวิชาการเกษตรเพื่อแจ้งหมายเลขตู้ขนส่งสินค้าและหมายเลขการรับรองหัวพันธุ์มันฝรั่งของหัวพันธุ์มันฝรั่งในแต่ละตู้ขนส่งสินค้าข้อ ๑๗การตรวจนำเข้า๑๗.๑เมื่อหัวพันธุ์มันฝรั่งมาถึงยังด่านนำเข้าในราชอาณาจักรไทยการตรวจหัวพันธุ์มันฝรั่งจะดำเนินการหลังจากที่มีการตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้าแล้ว๑๗.๒กรมวิชาการเกษตรมีสิทธิสั่งให้ส่งกลับหรือสั่งให้ทำลายซึ่งหัวพันธุ์มันฝรั่งโดยผู้นำเข้าเป็นผู้รับผิดชอบค่าใช้จ่ายในกรณีที่การรับรองหัวพันธุ์มันฝรั่งไม่เป็นไปตามข้อกำหนดนำเข้าด้านสุขอนามัยพืชหรือผนึกปิดตู้ขนส่งสินค้าชำรุดหรือเสียหาย๑๗.๓ถ้าตรวจพบศัตรูพืชกักกันของราชอาณาจักรไทยตามที่ระบุไว้ในเอกสารแนบท้ายประกาศนี้หรือตรวจพบว่าเกินกว่าระดับที่ยอมรับได้ในระหว่างการตรวจนำเข้าหัวพันธุ์มันฝรั่งดังกล่าวต้องถูกส่งกลับหรือถูกทำลายโดยผู้นำเข้าเป็นผู้รับผิดชอบค่าใช้จ่ายกรมวิชาการเกษตรจะแจ้งให้ USDA-APHIS ทราบถึงการไม่ปฏิบัติตามข้อกำหนดและขึ้นอยู่กับสภาวการณ์กรมวิชาการเกษตรอาจระงับการนำเข้าหัวพันธุ์มันฝรั่งจากกองนั้น แปลงผลิต รัฐหรือทั้งประเทศ๑๗.๔USDA-APHIS ต้องตรวจสอบสาเหตุของเหตุการณ์ที่เกิดขึ้นโดยทันทีและเสนอมาตรการแก้ไขกรมวิชาการเกษตรจะยกเลิกมาตรการระงับการนำเข้า เมื่อมีคำอธิบายที่ชัดเจนถึงสาเหตุของการไม่ปฏิบัติตามข้อกำหนดและได้มีการดำเนินการแก้ไขแล้วจนเป็นที่ยอมรับของกรมวิชาการเกษตร๑๗.๕ถ้าตรวจพบสิ่งมีชีวิตชนิดอื่นที่ยังคงมีชีวิตและไม่มีรายชื่อปรากฏอยู่ในเอกสารแนบท้ายประกาศนี้ซึ่งมีศักยภาพสำคัญด้านกักกันพืชต่อราชอาณาจักรไทยต้องส่งกลับทำลายหรือกำจัดศัตรูพืชบนหัวพันธุ์มันฝรั่งด้วยวิธีการที่เหมาะสม(ถ้ามีวิธีการกำจัด) โดยผู้นำเข้าเป็นผู้รับผิดชอบค่าใช้จ่ายกรมวิชาการเกษตรมีสิทธิสั่งให้หยุดการนำเข้าหัวพันธุ์มันฝรั่งจากช่องทางการนำเข้านั้นเป็นการชั่วคราวได้จนกว่าการประเมินความเสี่ยงศัตรูพืชที่ตรวจพบนั้นได้ดำเนินการแล้วเสร็จ๑๗.๖ถึงแม้ว่าหัวพันธุ์มันฝรั่งจะได้รับการตรวจปล่อยให้นำออกไปจากด่านนำเข้าแล้วถ้ามีเหตุอันควรเชื่อจากหลักฐานว่าหัวพันธุ์มันฝรั่งนำเข้าจากบางแหล่งผลิตซึ่งอาจมีศัตรูพืชกักกันติดมาด้วยหัวพันธุ์มันฝรั่งจะถูกสั่งระงับไม่ให้นำไปปลูกและต้องถูกดำเนินมาตรการทางสุขอนามัยพืชที่เหมาะสมเพื่อป้องกันไม่ให้ศัตรูพืชกักกันแพร่กระจายออกไปภายใต้คำแนะนำของกรมวิชาการเกษตรผู้นำเข้าต้องเป็นผู้รับผิดชอบค่าใช้จ่ายสำหรับการดำเนินมาตรการดังกล่าวนั้น๑๗.๗ผู้นำเข้าหัวพันธุ์มันฝรั่งต้องส่งรายละเอียดผู้ปลูกและพื้นที่ที่ปลูกหัวพันธุ์มันฝรั่งนำเข้าแก่กรมวิชาการเกษตรทันทีเมื่อได้รับการร้องขอนอกจากนี้ถ้ามีเหตุอันควรเชื่อได้ว่าอาจมีศัตรูพืชกักกันของมันฝรั่งในแปลงปลูกมันฝรั่งเจ้าหน้าที่กักกันพืชต้องดำเนินการสำรวจแปลงปลูกมันฝรั่งโดยทันที ผู้นำเข้าต้องเป็นผู้รับผิดชอบค่าใช้จ่ายสำหรับการสำรวจดังกล่าวนั้นข้อ ๑๘การประเมินกระบวนการส่งออก๑๘.๑หัวพันธุ์มันฝรั่งจากแหล่งผลิตตามที่ระบุไว้ในข้อ ๗.๒ในสหรัฐอเมริกาได้ผ่านการรับรองแล้วจากกรมวิชาการเกษตรให้ส่งออกหัวพันธุ์มันฝรั่งมายังราชอาณาจักรไทยการส่งออกหัวพันธุ์มันฝรั่งจากแหล่งผลิตอื่นซึ่งยังไม่ได้รับการรับรองนั้นจะเริ่มได้หลังจากกรมวิชาการเกษตรได้ทำการประเมินกระบวนการตรวจรับรองส่งออกหัวพันธุ์มันฝรั่งแล้วเท่านั้นโดยสหรัฐอเมริกาเป็นผู้รับผิดชอบค่าใช้จ่ายทั้งหมด๑๘.๒ในกรณีที่มีการระงับการนำเข้า กรมวิชาการเกษตรอาจส่งเจ้าหน้าที่เดินทางไปประเมินกระบวนการตรวจรับรองส่งออกในสหรัฐอเมริกาก่อนจะตัดสินใจอนุญาตให้นำเข้าหัวพันธุ์มันฝรั่งได้อีกต่อไปถ้ากรมวิชาการเกษตรพิจารณาแล้วเห็นว่าการประเมินกระบวนการตรวจรับรองส่งออกมีความจำเป็นโดยสหรัฐอเมริกาเป็นผู้รับผิดชอบค่าใช้จ่ายทั้งหมดทั้งนี้ตั้งแต่บัดนี้เป็นต้นไปประกาศ ณ วันที่ ๑๓ตุลาคม พ.ศ. ๒๕๕๒สมชาย ชาญณรงค์กุลอธิบดีกรมวิชาการเกษตร[เอกสารแนบท้าย]๑.รายชื่อศัตรูพืชกักกันของหัวพันธุ์มันฝรั่งและดินจากสหรัฐอเมริกาแนบท้ายประกาศกรมวิชาการเกษตร เรื่อง เงื่อนไขการนำเข้าหัวพันธุ์มันฝรั่งจากสหรัฐอเมริกาพ.ศ. ๒๕๕๒(ดูข้อมูลจากภาพกฎหมาย)ปริยานุช/ผู้จัดทำ๑ ธันวาคม ๒๕๕๒นันท์นภัสร์/ตรวจ๑ ธันวาคม ๒๕๕๒พิมลกร/ปรับปรุง๔ ตุลาคม ๒๕๕๖พลัฐวัษ/ตรวจ๔ ตุลาคม ๒๕๕๖[๑] ราชกิจจานุเบกษาเล่ม ๑๒๖/ตอนพิเศษ ๑๗๐ ง/หน้า ๔๖/๒๓ พฤศจิกายน ๒๕๕๒[๒] ข้อ ๗.๒แก้ไขเพิ่มเติมโดยประกาศกรมวิชาการเกษตร เรื่องเงื่อนไขการนำเข้าหัวพันธุ์มันฝรั่งจากสหรัฐอเมริกา (ฉบับที่ ๒) พ.ศ. ๒๕๕๔[๓] ข้อ ๘.๑แก้ไขเพิ่มเติมโดยประกาศกรมวิชาการเกษตร เรื่อง เงื่อนไขการนำเข้าหัวพันธุ์มันฝรั่งจากสหรัฐอเมริกา(ฉบับที่ ๒) พ.ศ. ๒๕๕๔